*12 mai 2025*

**Educație modernă pentru fiecare copil din Vrancea!**

Ne bucurăm să vă anunțăm finalizarea unui proiect important pentru viitorul copiilor noștri: ***„Dotarea școlilor speciale din subordinea Consiliului Județean Vrancea, a cabinetelor de asistență psihopedagogică din cadrul CJRAE și a Palatului Copiilor cu mobilier, materiale didactice și echipamente digitale”***, finanțat prin PNRR – Pilonul VI: Politici pentru noua generație.

📌 Ce am reușit să realizăm în județul Vrancea:

✅3 laboratoare de informatică moderne  
✅63 de săli de clasă pregătite pentru învățare digitală  
✅59 de clase dotate cu mobilier nou și materiale didactice  
✅ 12 cabinete școlare echipate corespunzător (inclusiv cabinete psihopedagogice și săli de sport)  
✅ 4 ateliere de practică cu dotări de specialitate

Au fost modernizate centrele școlare pentru educație incluzivă ”Elena Doamna” din Focșani, cele din Măicănești și Mihălceni, Centrul Județean de Resurse și Asistență Educațională Vrancea și Palatul Copiilor Focșani. Proiectul a început în data de 1 august 2023, a fost finalizat în luna aprilie 2025 și are o valoare de 4,8 milioane de lei,din care peste 4 milioane provin din fonduri europene nerambursabile.

***”Educația este fundația unei comunități puternice. Toate acestea au fost realizate pentru a sprijini educația incluzivă și de calitate, pentru a oferi copiilor și tinerilor din județul nostru condiții demne de secolul XXI. Continuăm să investim în viitorul Vrancei, cu grijă, responsabilitate și respect pentru fiecare copil! Felicitări tuturor celor implicați în implementarea acestui frumos și necesar proiect!”***, a declarat Nicușor Halici, președintele Consiliului Județean Vrancea.

**Biroul de Presă al Consiliului Județean Vrancea**